২০১৬ এএফসি অনূর্ধ্ব-২৩ চ্যাম্পিয়নশিপ
২০১৬ এএফসি অনূর্ধ্ব-২৩ চ্যাম্পিয়নশিপ ছিল এএফসি অনূর্ধ্ব ২৩ চ্যাম্পিয়নশিপের দ্বিতীয় আসর, যা এশিয়ান ফুটবল কনফেডারেশন কর্তৃক এশীয় যুবকদের জন্য আয়োজিত একটি মহাদেশীয় আন্তর্জাতিক ফুটবল প্রতিযোগিতা। প্রতিযোগিতাটি ২০১৬ সালের ১২ থেকে ৩০ জানুয়ারি কাতারে অনুষ্ঠিত হয়। প্রতিযোগিতায় সর্বমোট ১৬টি দল অংশগ্রহণ করে। ২০১৩ সালে শুরু হওয়া এএফসি অনূর্ধ্ব-২২ চ্যাম্পিয়নশিপের নাম পরিবর্তনের মাধ্যমে এএফসি অনূর্ধ্ব-২৩ চ্যাম্পিয়নশিপ চালু হয় এ আসরের মাধ্যমে।